Source: https://www.europarl.europa.eu/doceo/document/A-8-2016-0129_RO.html
Timestamp: 2020-07-08 09:19:03+00:00
Document Index: 44719777

Matched Legal Cases: ['articolul 100', 'articolul 218', 'articolul 1', 'articolul 2', 'articolul 99', 'articolul 108']

RECOMANDARE referitoare la propunerea de decizie a Consiliului privind încheierea, în numele Uniunii Europene și al statelor sale membre, a unui Protocol de modificare a Acordului euro-mediteraneean privind serviciile aeriene dintre Uniunea Europeană și statele sale membre, pe de o parte, și Guvernul Statului Israel, pe de altă parte, pentru a se ține seama de aderarea Republicii Croația la Uniunea Europeană
498k 79k
referitoare la propunerea de decizie a Consiliului privind încheierea, în numele Uniunii Europene și al statelor sale membre, a unui Protocol de modificare a Acordului euro-mediteraneean privind serviciile aeriene dintre Uniunea Europeană și statele sale membre, pe de o parte, și Guvernul Statului Israel, pe de altă parte, pentru a se ține seama de aderarea Republicii Croația la Uniunea Europeană
– având în vedere proiectul de decizie a Consiliului (12265/2014),
– având în vedere Protocolul (12264/2014),
– având în vedere cererea de aprobare prezentată de Consiliu în conformitate cu articolul 100 alineatul (2) și cu articolul 218 alineatul (6) al doilea paragraf litera (a) din Tratatul privind funcționarea Uniunii Europene (C8-0102/2015),
– având în vedere recomandarea Comisiei pentru transport și turism (A8-0129/2016),
2. încredințează Președintelui sarcina de a transmite poziția Consiliului, Comisiei, precum și guvernelor și parlamentelor statelor membre și ale Statului Israel.
Acordul euro-mediteraneean privind serviciile aeriene dintre Uniunea Europeană, statele sale membre și Statul Israel a fost negociat pe baza deciziei Consiliului adoptată în aprilie 2008, prin care s-a autorizat deschiderea negocierilor. Acordul a fost semnat la 10 iunie 2013(1).
Acordul cu Israelul, partener-cheie în domeniul aviației din regiunea mediteraneană, reprezintă un pas important în direcția instituirii unui spațiu aerian comun între UE și vecinii săi de la sud și de la est. El face parte din cadrul politicii externe a Uniunii în domeniul aviației, stabilit de Comisie.
Protocolul privind aderarea la Uniunea Europeană a Republicii Croația a fost negociat de Comisie și autoritățile israeliene.
Scopul protocolului este să permită Republicii Croația să devină parte la Acordul euro-mediteraneean privind serviciile aeriene dintre Uniunea Europeană, statele sale membre și Statul Israel (articolul 1) și să cuprindă adaptările lingvistice necesare (articolul 2). Protocolul nu introduce modificări în conținutul Acordului euro-mediteraneean privind serviciile aeriene.
Protocolul a fost semnat la 19 februarie 2015. Pentru a încheia acordul, Consiliul are nevoie de aprobarea Parlamentului European. În conformitate cu articolul 99 și articolul 108 alineatul (7) din Regulamentul de procedură, Parlamentul decide prin vot unic și nu pot fi depuse niciun fel de amendamente la acord. Se admit doar amendamentele care vizează inversarea recomandării propuse de raportor.
Textul acordului a fost publicat în JO L 208, 2.8.2013, p. 3.
JO L112, 24.4.2012, p.21.